Държавен вестник, бр. 73, 2010 г., стр. 69

БРОЙ  73	
Д Ъ Р Ж А В Е Н  В Е С Т Н И К 	
СТР.  69  
1. да имат свойства, съответстващи на 
условията за експлоатация и изпитване, да 
са достатъчно пластични и жилави и да са 
подбрани така, че да не се допусне крехко 
разрушаване;
2. да са устойчиви на умора и стареене;
3. да притежават добра заваряемост; 
4. да съответстват на българските стан­
дарти.
(2) Материали, произведени и/или пуснати 
на пазара в друга държава – членка на Евро­
пейския съюз, в Турция или в държава – страна 
по Споразумението за Европейското иконо­
мическо пространство, могат да се използват 
за ремонт на повдигателни съоръжения, ако 
производителят на материалите е предвидил 
употребата им при условията, при които се 
предвижда да работи ремонтираното повди­
гателно съоръжение.
Чл. 44. Лицето, извършващо ремонт на 
повдигателните съоръжения, трябва да осигури 
съответствието на използваните материали с 
предвидените в техническата документация по 
чл. 39, ал. 1 и да удостовери съответствието 
посредством документ за качество.
Чл. 45. (1) Не се допуска наваряване с ме­
тал на дефекти на повдигателни съоръжения 
по чл. 2, ал. 1, т. 1, 4, 6 и 7.
(2) Допуска се наваряване на ходовите ко­
лела на повдигателни съоръжения по чл. 2, 
ал. 1, т. 1 и 2.
(3) Заваръчните процедури за наваряване 
се квалифицират по реда на БДС EN ISO 
15614 – 7.
Чл. 46. (1) Заварените съединения на пов­
дигателните съоръжения по чл. 2, ал. 1, т. 1, 4, 
6 и 7 трябва да са изпълнени в съответствие с 
процедури, специфицирани и квалифицирани 
по реда на БДС EN ISO 15607 и/или БДС EN 
ISO 15613, и/или приложимата част на БДС 
EN ISO 15614.
(2) Заварените съединения трябва да се 
изпълняват от персонал, одобрен от нотифи­
циран орган, или от лице, акредитирано от 
член на Европейската организация за акреди­
тация да извършва сертификация на персонал 
за изпълнение на неразглобяеми съединения.
Чл. 47. Изпитванията без разрушаване и 
оценяването на заварените съединения на 
ремонтираните повдигателни съоръжения по 
чл. 2, ал. 1, т. 1, 4, 6 и 7 трябва да се извършват 
от орган за контрол, акредитиран от член на 
Европейската организация за акредитация.
Чл. 48. (1) Обемът и видът на изпитванията 
без разрушаване на заварените съединения на 
ремонтираните повдигателни съоръжения по 
чл. 2, ал. 1, т. 1, 4, 6 и 7 трябва да съответстват 
на техническата документация за производ­
ството им. Когато те не са известни, обемът 
и видът на изпитванията без разрушаване 
трябва да съответстват на приложимите за 
съответното съоръжение български стандарти 
или други стандарти, осигуряващи еквива­
лентно ниво на безопасност.
(2) Критериите за оценка на годността на 
заварените съединения трябва да съответстват 
на критериите, използвани при производство­
то на повдигателното съоръжение, а ако те 
не са известни – на критериите, посочени в 
приложимите за съоръжението български 
стандарти или други стандарти, осигуряващи 
еквивалентно ниво на безопасност.
Чл. 49. Когато на повдигателни съоръ­
жения е извършен ремонт на елементи или 
възли по чл. 40, ал. 1, т. 6 или 7, трябва да се 
извършва статично и динамично изпитване 
по чл. 113 и 114. 
Чл. 50. (1) Лицето, което извършва ремонт 
или преустройство по чл. 39, трябва да осигури 
спазването на предвиденото в документацията 
по чл. 39, ал. 1 и на изискванията на чл. 45 – 49. 
(2) Изпитванията и оценяването по чл. 47 
и изпитванията по чл. 49 трябва да се доку­
ментират.
Чл. 51. Не се допуска товароподемни кра­
нове, движещи се по релсови пътища, които 
се управляват от кабината, пуснати на пазара 
на Република България преди 23 април 2003 г., 
да се преустройват за управление от пода, 
ако номиналната им скорост на придвижване 
превишава 0,8 m/s. 
Чл. 52. При поддръжката на повдигател­
ните съоръжения трябва да се използват 
само защитни елементи, специфицирани в 
инструкцията за експлоатация.
Чл. 53. (1) Лицата, които поддържат или 
ремонтират повдигателни съоръжения при 
извършване на дейността си, трябва да спазват 
инструкцията за експлоатация. 
(2) Лицата, които поддържат или ремон­
тират повдигателни съоръжения, са длъжни 
да вписват в ремонтен дневник всички извър­
шени дейности по поддръжката и ремонта на 
повдигателните съоръжения.
(3) Лицата, които поддържат или ремон­
тират повдигателни съоръжения, са длъжни 
да извършват функционални проверки за 
изправността и действието на съоръженията 
съгласно приложение № 4 и да записват резул­
татите от тях в ремонтния дневник по ал. 2.
Раздел ІІ
Експлоатация на повдигателните съоръжения
Чл. 54. (1) Ползвателят е длъжен да допуска 
експлоатацията на повдигателни съоръжения 
само когато съответствието им със съществе­
ните изисквания е удостоверено с декларация 
за съответствие и маркировка за съответствие 
съгласно приложимите за съоръженията на­
редби по чл. 7 от ЗТИП.